
KA KYNTmNSNGEWNGUH 

Hangne, nga huh jingkynmaw kuni ka dak ka jingsngewnguh 
ia U Ranghah Owen Rowie (bam kwai ha duwax U Blei) uba ia pule 
bmah ia kine ki myllung bad thoh syndon ia ka Lamphrang bad ruh 
ia U Rangbali FJM.Pugh, uba la pule bad iarap lem ia nga kumno 
ban ryndaia ki. 

Nga pynpaw ka jingsngewnguh ia ki lok baioh kiba la ai-buit 
ai- mynsiem ba ngan pynmih ia kine ki jingthoh bad ia ka Sorkar 
Jylla kaba lyngba ka jingiarap jong ka, ka la pynshlur ia nga ban 
laid shaphrang ha kine ki jingpvishang. 

Khatduh iawai ym Ian qjh khiem da klmblei ia ia ka Rympei 
kaba syngkhong ia ki jingmut-jir.gpyrkhat klutang ba ka daw kan 
ieng ? bad nga nqeit sKhem. haba dei ia, vn so !:ih ban kynhui...... 

Ks<m Ryinpei Ksan Dorbar, 


Rngi Jvnriew, 

Nongthynimai. 

Shillong 

Nailur 27,1 979. W.R. LAITFLANG 

LAMPHRANG 


Hapoh kine ki san snem eiei raynta ki nongthoh kot bad ki 
nongthaw poetry ki ia mih ter ter bad ki wallam la Id jong ki jong ki 
jingai ha ki nongpule ha ka ri. Kumne la khie im pat ka jingimsngi ia 
kiei kiei kiba la ki jong ha la ka jong ka ktien na ka bynta ka literature 
la jong. I Bah Wilson R. Laitflang, u samla uba la iai pynpaw ia ka 
jingieit, ka jingminot, bad ka jingkhein kordor ia la ka ktien bad ka 
literature, i la pynmih mynta 1 8 tylli ki jingrwai - ne ngi dei ban ong ki 
poems lehse- kiba i la seng ha ka jingiathuh khana kiba da kiei kiei 
kiba la da jia shisha, bad ha kiei kiei kiba i la bishar bad peit thuh bha 
kumba ki ju jia bad wan shoh ha ka jingmut bad jingpyrkhat ha ka 
dohnud, ha ka jingsngew bad ha ka mynsiem jong u briew uba stad 
bad uba shemphang. 

Ia kine ki poems la buh ha ki rhythm bad ki rhyme kiba ngi la 
mlien ha ka ri jong ngi ha ki phawar. Hangne i la pynkynmaw biang ia 
ki jingsneng jingkraw kiba la neh la shan ha ka pyrthei bad kapyrkhat 
u Khasi. Ryngkat bad kine i la pyndap ruh ki ktien syllok kiba shat sha 
jngai bad kiba jylliew na ka bynta ban kynmaw ban bat ia ka jinglong 
tip briew tip-blei kba ngi kltein kordor eh ha ka jingim. Kane ka long 
shisha kaba shu kren lyngkot bad kyllum eh shaphang kine ki poems 
kiba pynpaw, kawei pa kawei, ym tang ia ka jingtbit hynrei ia ka jingiar 
bad ka jingjylliew ruh jong ka jingsngewthuh jong une u nongrwai- 
shim kum ha ka Sarkos, r Lei Rango, ban shim tang ar tylli napdeng 
kine kiba kawei pa kawei ki don la ka subject, ka khubor bad ka dur. 



Ha kane ka juk ba ka jingiasyllok bad ka sncng ka kraw ha 
rympei ka la khani dot had duh lad. ka long kaba sngewdei eh ban 
nang shim pateng noh kaiba nang lah ta kane ka kam ha ki skill, ne ha 
kt kot kiba phriang ba baroh ngi lah ban ia pule. Kumta kan long kaba 
bha eh ban buh ia kine ki poems nc ka Poetry I Bah Wilson, ktba la 
buh ha ki dur jeng ka phavvar ha ka rukom kaba shoh bad kaba kloi 
ban keni bad ban bat, ba ki satula kiba dang khtc dang san kin ia pule 
had ia puson ia ka jingsiadbad jingnhia, ka ktien tibanrii. u longshuwa, 
n ba da stad bad shemphang. 


’Pheridale" 

Nongkseh, 

2 Dili August, 1 069. 


OWEN ROWIE. 



SHI KYNTIEN 


Kum u Nongthoh, nga kmen ban iohi ba KI MYLLUNG 
KHASI’, la ki tyllun suki, pynban ki la poi sha u Mawjam ka sien- 
shon kaba ar. Ym lah khlem da pynpaw jingsngewnguh ia baroh ki 
nongpule bad ki lok ki jor, kiba lada ym dci da ka jing-ai-mynsicm 
bad pynshlur jong ki, ngan ym poi shon biang ia kane ka kitab. 

Nga kynmaw tympang ia ki kyntien pynshlur i Bah~duhRadhon 
(Late Dr. R.S, Lyngdoh) iba la ong, "Nga sngewtynnat ia ka Sarkos", 
kumjuh ruh ia 1 kong Eilenc (I lok jong i babu Owen Rowie)' iba la ai~ 
mynsiem da kaba ong, "Ka burom ia uba lap ka ktah bha ia ka jingnun- 
jingpyrkhatjong nga". 

Da ka jing-isyn-ei u Kynrad, nga la lah ha kane ka kynti ban 
pynlang sa khyndai tylh ki myllung. 


Ryngi Trep 
Ryngi Jynriew 
Nongthymmai 
Shillong 
Iaiong 21, 1998 


W.R. LAITFLANG 

i. shi-jur shi-jur 

1 . Shi-tnga mynstep Id ia-kajia, 

Hangta ha syndah kper, 

Hangta byrthen la kum ka thma, 
Hapdeng u kyieng b'u khla. 

2. Maijan- marpa ba'm lah shah shuh, 

Ki sdang pyrshang ban tem, 

Hynrei katba ki nang theh urn, 

Katta ka ding nang rhem. 

3. Ki klien ki mih, ym sngew Dud sngap, 
Ki khleh sih, sang, bad pap. 

La jop ka shla, ka synshar mon, 

Ka rain ka rem kam don. 

4. Hapdeng jingkhluit, u bah u ong- 
"Bad pha, ngam treh shong shuh". 

La nep u song, artad u ong, 

"Mynta ngan khlad jynduh". 

5. Ha por lapbah, ka wah ka shlei, 

Ka kyrhuh bad ka shrai, 

Ynda la jem ka tuid pat jai, 

Ka kynud bad ka rwai. 

6. Khatduh na ing, Tyumen u mih, 
Lai-kjat ro-ro, u par- 

Shipor u k'an, nangta u kren; 

Baroh ki sngap de jar. 

7. "Ko hep" u ong, "ka kam shi-tnga, 
Kham bha ka kiar, ha briew; 

Mynta iashoh, la syit ia-doh, 

Mano ban lah phohsniew". 

8. Ka ding ba klang, lada phi lah, 

Shu tem, ban kham thanda, 

Ba kan ym pur, ba ioh ka bthei, 
Kata, khlem shah mamla. 

9. Janmiet hadien, katba nga iaid, 
Ki-thie, nga poi iohi, 

Ha khapmadan-py nher-kul ai , 
Arngut ki iaid swari. 

1 0. Jingim kumne ka iai long te, 

U slap, ka sngi, ka Iyer; 

Lada ia ki, ngi nang ban shah, 
Jingim hi kan kham pher. 

2. KI BRIEW BA PHYLLA 

1 . Teng-terig ha suin bneng kaba iar bad bakhraw, 
Ki khlur ba phylla tang teng-teng ki ju paw, 
lyngshain la jingshai, bad ki phet noh ruh jngai, 
Phalang tang shipor, bad ki slem ban wan phai. 

2. Ha trai um-jylliew ne ha khlaw ba sangam, 

Ha kliar lum- jyrgnum ne ha par ba rai*dam, 

Jar jar ki thaba bad ki rieh khlem da tip, 

Kum ding ba la tbeh da u prew ba m ju lip. 

3. Ha pneh ka ram-ew, ki sei lung bad ki san, 

Ha la ki pyntha, ki pruid dak ba maian,' 

la ki ngi iai wad, A ia ki ba ngin lap, 

Ban sien ha pansngiat jong ki sla ba'm ju- iap. 

4. Kum'tiew ba suh-sieng, slem hadien ba la stai, 
Ka rang la ka plar. jingiwbih ki pathai, 

Sakma, ne sapra, ne la slem ruh ki jah, 

Ha kper ka jingmut, ki iai phuh bad ki sah. 

5. Ki briew ba phylla ki manlong maw-kordor. 

La iap bad jingiap, ki iai im ha ka por, 

Ia ki, katba mon, phi kynthup ne phi pda, 

Kum sngi ki phyrnai, kithymmai da ki rta. 

6. Ha tlang ka jingim, ne ha miet ba dum bnai, 
Duriaw ba kynting da ki dew ka jingswai, 

Sha ki kein ngi khmied, ba kan wan ka jingshai. 
Bad ki ban syllok, khnang ummat ba kin wai. 

7. Ki wah ba kyrsoi na ki tlong ha ki khlaw, 
Lyngba ka ri shyiap kiba phet aba duriaw, 
Arsut ki ring-swai ba kyr-ang eh ka sngi, 

Ki snai, ki trykhong bad Id pdam ha lynti. 

8. Ki plan ba nylla Hew-dohmaw jong ka ri, 
Hateng man 'lengra, namar sniew ha lynti, 

Bla kjap da ri shyiap ka khuslai bad jingswai, 
Ki iap bad ki dam, khlem dei por khlem synrai. 

9. Ki briew ba phylla, kim ju tip ka buh-teng, 

Ki ngiew ruh jingiap ba kyndit ka ju weng, 
Kum ki, 'da ngin long, kum ki ruh dei ban laid, 
Pynkhih I*u khulom, katba snam ka dang syaid. 

10. Sha thwei ba ki jngi, mano sha ba'm kwah per, 
Sha suin kum pukni, da thapniang ban ioh her, 
Pyrthei, ban iohi kham shynna, katno iar, 
Jingira, ban sngewthuh kham thikna, katno piar. 

11. Ha khlaw ka jingim, ne hapdeng ka synnia, 

I'u briew ba iaid wir, ka jingshai ki thaba, 

Ka khmat jong ki te, la shisha ka la dam, 

Ki sur ki sawa bad kylleng ruh ki ngam. 

12. Ki ud, ki sawa bad ki riew ha ka Iyer, 

Jai-jai ki wan shoh ia mynsiem ba la per, 

Lynti, la kyllain, bad ka snam la kan jaw, 

Jingim ba syrtok, long jingim ki riewkhraw. 

-; 0 :- 

3. KA MYNNOR U TYMMEN 

1 . Mynnof nga kynmaw, ba nga sting kum ka khiat, 

Nga kiew ia ki lum bad nga hiar ia ki riat, 

Nga ngam ia ki khiaw bad nga klan ia ki wah, 

Ngam khdn ka umsaw la u ther u 'lapbah. 

2. Mynnor nga kynmaw, na pongshai nga slat skei, 

U khnam u pei-ba bad ka doh kam sep-ei, 

Ki khnam ha ryngkap ar kynda lai kynda,' 

La biang ban pynpat ia ki khla ki mynthna. 

3. Mynnor nga iohi ia ki lok dap shynrang, 

Ka skei* tang d'u maw, na shiiiang (Wah) kikawang, 
Ka dieng ban thang snem, waitlyngkut kirn tip rah, 

Ki tnat ar kham-kti da ka bor ki shu kdiah. 

4. U kwai ha khohsiew ki shu thlieh da ka kti, 

Ki ktha, u lwet jin khlem pyndei ka syrti, 

Sohphi bad u shyieng lang ki ktha kim ju khlei, 

Ki klun naphang lin bad niar eh ban sep-ei. 

5. Lynter saw samoi, ki phum-phum ha shyngyiar, 

Ka met ka pura bad ka eh kum u nar, 

Ki tian ja-sohriew bad syrwa kjat-masi. 

Ki bam ki ’hurlum bad sneihdoh kam ju sti. 

6. Niewphew phraphew tlang ruh kine dang kyum-kyum, 
Ha man ba sngewniun, ki shu dih ka 'iaid um, 

Ka dur kum dang khlain, sriem kumta hi ka sah, 

Ia ka, tang khyndiat, wat ka rta hi ka ktah. 

7. Akor bad burom, ki im sngi ki niewkor, 
la Id kum hukum jong U Bid kaba kor. 

Lamin' nc shukor, ne ka tuh ki khda sang, 

Ta Id ba phin kiar ki maham hi kding-kdang. 

8. Ka bam kam duna, te jingim ka sadhai, 

Kim khrong, kirn makia, bad ki im pahuh hai, 

Jaipdeh u alhia, ia ka bam kirn ju duh, 

Ki lum na syllai bad kumta ki pahuh. 

9. Shuwa u khynniuh, ide juk dang kawei, 

Hadien u khynniuh, la kylla ka pyrthei, 

Ka pap kam pat jei, ka pyrthei ka dang bha, 

Jingim dang synlar, ka jingim ka nylla. 

10. Ka juk dang mynnor, dang synshar hi ka Hok, 

Jingim bad jingiap ruh kumta ki syrtok, 

Lyngkhuh ne Pakhuh, u Ryngkew u Basa, 

B'u briew ki shong suk, U Nongthaw ruh U da. 

* Note- U Joshwa tham, u la lynthem da u maw ia ka skei kaba dih 

um ne thiah haruh wah Umkhrah ha shiliang ka lum 
jingthangbriew hapdeng kisnem 191 1 -12, u sa kit ia ka sha 
iing. Ngi dang shong class V,V1 ha kata ka por. 


OWEN ROWEE 

4.KIRIEW-SHXSHA 

1. Shano riew-shisha, O, shano ki riew-trei. 

Ki riewbat juban ba burom ka pyrthei; 

Ki riew-bym-shu -king ha jingbeh jong ka lyer, 
Ki riew-skhem nongrim, ki bym per kum ka sner. 

2. Shano riewshynrang, O, shano Id khlawait, 
Jingim ban ia pli ba u paid un ioh lait; 

Jingiap kim ju khein ba ka ri kan ioh im, 

Kyrteng ka thymmai, bad kumta kam ju rim. 

3 . Shano riew-tip-sang, O, shano ki riewhok, 

Ki riew-ri-akor ba phikir l'i ijot; 

Jar-jar ia ki riat, khlem sawa ki pyntwa- 
Lyngba ka jingieit, kiba jop ha ka thma. 

4. Shano riewpyrkhat, O, shano ki riewblei, 

Jingim pynjanai, long nuksa ha pyrthei; 

Jar-jar kum syntiew ki iai phuh ha ka kper, 

Ki sieng bad suh-sieng, man jingbd) jong ka lyer. 

-: 0 ;- 

5. KA JINGIAP U TANG- NGA 

1. Marwei met ka thiah phar lyngkrang ha lynti, 
Tang-nga uba pli b’la syllud ka kali, 

U pat bad u ud, te hadien u sngap jar, 

U syaid tang shi por, u sa khriat kum u nar. 

2. Ka snam b’la kynshait ka sa-tah ia ka khmat, 

Ki khmat la ki peit, kim iohl nongtylliat, 
Nongniah u khlemrain, u her bak la lynti, 

Um tieng um sngewsang ba ym don ba nang-i. 

3 . U phria u 'lap- bah ki kawang ki syllad. 
Dew-met u Tang-nga, te hangta ba la thad, 

Ka sngi ruh ka shoh bad ka thang ia ka met, 

Ka ruh bla suda, b'u moina u la phet. 

4. Kain-iong bun hajar, ki iaboi khlem pynthut, 
Teng-teng ia ki tang da ka Iyer ba paswut, 
Tyng-ab ki pukni, ki pynher la byrta, 

Sawdong la ki kur, ba kan heh ka khana. 

5. Myrsiang bad pukni ia ka met ki pharia. 

La kum Si-shoh-doh ha ka iew Khad-Saw-Phra, 
Hangno ka burom, hangno pat ka sap briew, 
Hangta ki pulom, ka jingiap kaba ngiew. 

6. Saipan ba pyrkhing lyngktop thiah ha lynti, 
Syndah ka syngkai jong u trai nongkhai, 
Ryngkat u kunda ba shata u poi iaid, 

Saipan u i-bha, ia ka met u iaid lait. 

7. Marweikhlem Id lok, ka pyrthei man ri khlaw, 
Maiwei khlem ki kur, ka jingim ka long blaw. 

Ki shyieng ei ban khar, te ka niam ei ban siang, 

U kut bad mariang khlem nongtep khlem nong-thang. 

8. Mynsiem ba maian, ka jingim ba kordor, 

Ka wai ia ka met ban basa tang shipor, 

Ka spah kam salia, wei dei por ba kan ieh, 

Ka leit la jingleit, ba namar ka kyrkieh. 

9. Pyrthei khlem ki lok, ka shu sah ka ri khlaw, 

Kam pher, phi riewspah, la p;hi heh ne phi khraw; 
Kiwei la phim niew, ia phi rah ei ban niew, 

Kum syiem la phi im, hei! phin iap kum u ksew. 


Notes- La seng halor ka jmgiathuhkhana jong i Bah Weldring 

Mukhim. 

6 . KA JAKA BAD KA POR 

1 . Ha kajub kajaka, ka syep ka jaw, 

Ha kajuh kajaka, ka snam ka tuid, 

Ha kajuh ka jaka, ka met ka pyut, 

Ha kajuh ka jaka, ki sao ki niut, 

Tang ka por ka pher. 

2. Ha kajuh ka jaka, ki maw ki ieng, 

Ha kajuh ka jaka, ki pat ki dieng, 

Ha kajuh ka jaka, ka ding ka bam, 

Ha kajuh ka jaka, ka urn ka sam, 

Tang ka por ka pher. 

3 . Ha kajuh ka jaka, ki lum ki paw, 

Ha kajuh ka jaka, ki mih kikblaw, 

Ha kajuh ka jaka, ki wah ki tuid, 

Ha kajuh ka jaka, ki wah ki nguid; 
Tang ka por ka pher. 

4. Ha kajuh ka jaka, ki shlei ki krem, 

Ha kajuh ka jaka, ki her shalyntem, 

Ha kajuh ka jaka, ki thep mawshyieng, 
Ha kajuh ka jaka, ki ieng ki ing 
Tang ka por ka pher. 

5. Ha kajuh ka jaka, ka um ka tap, 

Ha kajuh ka jaka, u paw u shyiap, 

Ha kajuh ka jaka, ki jei dohkha, 

Ha kajuh ka jaka man maw-tharia; 
Tang ka por ka pher. 

6. Ha kajuh kajaka,kiienging bah, 
Ha kajuh ka jaka, myrsiang ki pah, 
Ha kajuh ka jaka, ki briew ki thiah, 
Ha kajuh ka jaka, baroh ki jah, 
Tang ka por ka pher. 

7. Ha kajuh ka por, kiwei ki mih, 

Ha kajuh ka por, kiwei ki jah, 

Ha kajuh ka por, kiwei ki khih; 

Ha kajuh ka por, kiwei ki pjah; 
Tang ka jaka ka pher. 

-: 0 :- 



12 


7. KA JUBAN BA LA KHLEI 

1. Ki ktien ba la khlei, hei kynmaw kim sep-ei, 
Jar jar la ki ngam khlem sawa ruh ei ei; 

Ki sah la u thied bad ki sei la u soh, 

U soh jingpyrto neu soh jmgkyrkoh. 

2. Symbai ba phi bet, dei b'un met ne b'un sep, 
Symbai u thylliej, un sei soh beit khlem pep, 
Un sei da shisha bad un sei ruh kham bun, 

U soh ka jingieit, ne u soh ka jingshun. 

3. Ki ktien ba la siat ki her stet i'u kuli, 

Ki shei ha sohpdung kim ju let ka lynti; 

Ka shkor la kam sngew, ne ka khmat la kam i, 
Ki thang bad ki rhem la synnia ne la sngi. 

4. Jynjar har rukom kam shu dei ka ryngkhat, 
Nusip la ka dom, da ka bor kam lah bat; 

Ka ktien kaba tarn bad juban ba la khlei, 
Syrwet ki ialam, bad kan lap hi lawei. 

3. Teng teng phi ju mut, phi ju khan hi wei-briew. 

Ban kren lada than, ba ka lam sha ba ngiew, 
Ho-oid, ym ju biang, bad kata dei ka nia, 
Pynban lada khan, ka kham biang ka pylla. 

6. Ki ktien ba la kren, kin wan phai bad ka sut, 

Ki lam ka jingkmen ne kin rah bad ka pyut, 
Shisien ba la ang, la jingieit bak ki her, 

Ki her la lynti, ha lynti jong ka Iyer. 

7. Ki ktien men-ai-ksuid, ne ki ktien ba-shong-blei, 
Ka dor la Id pher, ka thymmci tangkawci, 
Jmgpang Id pynkhiah, iajingmongki syrpai, 
Jingtngen Idwan rah, ia dohnud ba la swai. 

8. Jingdung ka mynsiem, da Id ktien kiba ogam, 

Ka sah aha lem-shyieng bad ka par ha ka snam, 
Dawai kam don bor, h'oid lea jwat wat ka por, 
Ban weng ia ka sni jemg ki ktien kiba khor. 

9. "Phikren hei da thew", u ju sneng u Barim, 

Da khnong bad da khan, baka iap bad ka im- 
Ka ri, ne rympei, ne jinghn jong phi hi, 

Hangne phi bakla, phi la sep la ka sngi. 


-: 0 :- 

8. KA BUROM IA UBA IAP 

1. Joitki iaieng,jarjarruhki iasngap, 

Sngap baa burom ia a lok ba la iap; 

Ngun la ki khlieh ki pyndem ki pynnguh, 

Dem kum ka dak ai burom ba khatduh. 

2. Liaw noh ka khmat bad ummat jaw brib-brib, 

Jar ki ia sngap bad shipor ki kun tlib; 

Dap ka mynsiem bad dohnud ruh ka shlei. 

La ha ki ktien tang khyndiat ki ia khlei. 

3. Lok ba la khlad, ba kim lah iohi shuh, 

Sah tang jingieit jingkynmaw ban ym dub; 

Kam b’u la leh, ban niew-tang la kim lah, 

Kum matti-ksiar ha pyrthei kin iai sah. 

4. Ding kaba thang ha dohnud ka iai pluh, 

Daw na shabar, la ka eh ban sngewthuh. 

Tip dei ka ram, ne ka shun, ne ka kput, 

Ne dei ka sang, nc ka ma, ka tyrut. 

5. Don, la kim ong, ki la lip la ka main, 

Don, la kin ong, kila paw pat ka rain; 

Rieh bad ka paw haba ar ki ia phnieng, 

Don dohnud ma, ka ban lah khlem sngew phieng. 

6. Kam hei ban jer kumba long khlem pynheh, 
Ktien ba-shong-sbai ba kin khlei, ki sngew eh; 
Kat b’u dang syaid ki shitom ban kren sbuh, 

Te da kunmo, khatduh pat kin khylluh. 

7. Dur ba pura ba la sain u Nongthaw, 

Rong har rukom ide, sha mo ka paw? 

Dor ba shisha kham bha lah ban sngewthuh, 

Tat poi ka ia, ba ia ki ym ioh shuh. 

-: 0 :- 

9. I TAPMOH RONG JNGUM 

1 . Shuwa ba ngan left na kaHc ka pyrtei, 

"Ko khun", ong ka Kmie, 'To sngewbha seh kawei, 
la nga i tapmob pbin pynioh i rong jngum, 

Ba khmat hi kan phuh bad dohnud kan sngcw-u m". 

2. "Koit mci wat khuslai", la ban ktlen sa ki khun, 

"Aiu ba phi kwah, ngi da kloi ban pynhun", 

Hynrei da kum-ci shoh tyndep man ka sngi, 

Mynta sha lashai, lashai pat la-shi-sngi. 

3. Ka sngi khlem shongthait, ka ju mih bad ju sep, 
Jingim ruh irat, ka nang jan sha jingtep, 

Jingthaw ka mariang, ki iai trei khlem sangeh, 

U briew um sngewthuh, la mynsiem ka kyndeh. 

4. 'Shi bnai ngin sa thied, koit ko mei, to iai shah. 

Tat dep noh ki kam bad jingtrei ba dang sah”, 

Pynban ki dem klet, bad kumta iaid ki sngi. 

Tymmen A sangsot, ka shu sngap kaba pli. 

5. Buhteng, ka Dem-klet, ki ju tbiem ia ka por, 
Irat-pa-irat nang duna ha ka bor, 

Khatduh ki leit thied d'i rong jngum bakyhsai, 
Pynban kat kin pbai, ka jingim lah da wai. 

6. Jingieit ba la her, sha dien-trai kam phai shuh, 

Ka por ka la dier bad ka dor ka la duh, 

Ki iam ki lynniar, ia lade ki bynthiew, 

Mei-ieit, wow mei-ieit, wow ko mei ngim phohsniew. 

7. Biang por kim niewkor, ynda dier hi ki nang, 

Jingbha jingkordor ban phawar ban niewtang, 

Hynnin dang sngewsyaid, mynta pat la syep pjah, 

La sam ka dait-thah, ba la wengka Nep-bah. 

-: 0 > 

10. BAN LONG RANGBAH 

1. Kynja u bricw pyrthei ban thaw, 
Unsan hapdeng ki shiah, 

Iau wal la bunsien km Otar, 
Pynban ban kjap kim lab. 

2. ITtiew tyrkhang ba icwbih thiang, 
U rich hapoh dymmiew, 

Hangta jar-jar u san u philh, 

Ha ba'm phohsnicw ki bricw. 

3. U bricw sha kliar ki him ban kiew, 
Sha trai ki par ban ngam, 

Ha por ba lok ki sngew sammut, 

1 Marwei u trei ukam. 

4. Ki thma pyrthei ban jop u tur, 
Jingeh km wan um khein; 
Nangrhem ka thma katta nangshlur, 
Jingrem um riej ban bem. 

5. Haba pyrthei jai-jai ka suk, 

Habald tupldmriew, 

Ki rang-kynaai hajar Id mih, 

Lama rah ban pynkiew. 

6. U tang shu sub n kuli wiaw, 

Ki shnuih u khlaki ieng, 

Ki si-samkhmut, Id muid-ang-um, 
Hangta ki tlotrynieng. 

7. Kyndit kumba ka pat ka khiat, 

La khmat sha jngai u phriang, 
Syrwet shata u kloi ban tbwiat, 
Ban kner u doh-kyndang. 

8. Haneng harum ngi sngew lehrain, 
Ha man ki kam ban shem, 

Ban bet ngi bieij, ban ot ngi stad, 
Ngi klet ka rain ka rem. 


9. Ki briew ba tlot ki jingpyrkhat, 

Ha suin bnnsien ki per, 

Tang kum ki sla ka por Synrai, 

Ki tlor tang beh ka Iyer. 

1 0. Ban long rangbah-haphang phi □ mih, 
Kam pher la bneng ka jngut, 

Namar h'u briew ba mon ka khlain, 

Ki shiah u khein ki niut. 

1 1 . U jingthung lung haba u mih, 

Mano eh ban phohsniew, 

Pyrthei hadien ki sla ba pyiar- 
Jong u, ban kah synriew. 

1 2. Teng-teng sha khlieh ban kiew ka dei, 
Ki bieij ba kin risa, 

"Uto u lok mynta imat, 

Khyndiat u thap bakla." 

13. Wat la kumtei ia u kin jer, 

Hapoh, mynsiem ki Iduh, 

Namar i*u kytga thaw-pyrthei, 
Pyrthei hadien lean nguh. 

14. Lyngba ki tbwei ba jngum nga i, 

Ka ri ba shong ka Nam; 

Shata bunsien ngi thiang ban jngi, 
Hynrei ngim shlan ban kam. 

15. Sajar, Tirot, ban im, ban bud. 

Ban sain, ban lam, ban dang, 

Nalor Id ktien bad kam ban leh, 
Donkam mynsiem shynrang. 

16. Jingstad ban kup, burom ban phong, 
Nyngkong phi dei ban jam* 

Lyngba jingkieng, b'la pun bunsien 
Shata da syep da snam. 

-: 0 :- 

11. KA KYLLA 

1. Ka risa ka shipa, kumne lang ki iasnoh, 

Baphin jied tang kawei, cm, ia ki ym lah job, 

La pahuh la kyrduh, ia ki lang dei ban mad, 

Sbi lynter ka jingiin, la phi bieij ne phi stad. 

2. Ka suinbneng ba-shit sngi, shibit shen ka dait-thah, 
Ka mariang ka pli jain, tang kumjuh kam lah sab. 
Lei-long-spah bad ki khuin ruh irat ka sei sner, 

Ka wan sah tang shiphang, bad shawei pat ka her. 

3. Mynhynnin u risa, mynta pat u iam briew, 

Ha ka them ba kynsha, hakari jingphohsniew, 
Jingniewbein jingkyrkoh, ka khambha ka an tad. 

La ka pher ka kylla, sriem kumjuh hi phin mad. 

4. I*u kynjri ka jingim, la thain ni da kyrwoh- 
Jong ki Jing-har rukom, kiba jwat ba syidoh. 

Ban shu dkhat yn don ain, shi lyngnger dei ban bah, 
Da jingieit, jingkyrmen bad iyngkat jingiaishah. 

5. Ka kylla, ka kylla, hei ho briew da kynmaw, 

Ba ka bat ka pylla jong u syiem ne u mraw, 

Ia ka ioh ne ka duh, ia ki hei! kam ithuh. 

Jar ka wan bad ka leit, kat ka ia ba la buh. 

6. Ka kylla bad kapbuit ha pyithei ki iai txei, 
Kumkaain bamaianiajingthawjonguBlei, 

Ia ki te, kyrteng pher, karba mon A to jer- 
Shaba por hi ka her, sbata kein Id iai her. 

-: 0 :- 

12. KASARKOS 

1 . Ka Sarkos hapoh sor, tang tengkhat ka wan poi, 

U bynriew kum u ngap,u iasop u iaboi, 

Ki khynnah. Id khyllung, ki rangbah bad tymmen, 
Ki samla ki samhoi ki iarkhie ki iakmen. 

2. I-par-met, i-tyrma, i-thaw-sha bad i-smiej, 

I pang-met, i phyila, i-bi-ria bad i-ieit, 

Ki har buit ki kyrshem, ki byrshem rub ki sap, 
Katba leh ka i-jem, bym-lah-long kim iatap. 

3. Labasa bad ki blang, u kulai bad u shrieh, 

Bar oh lang ba lympung ki iashad ia mastieh, 

U hati bad u sing, u khla bad ka ut, 

Ki iajuh ki iajem kim kajia kim iasbrut. 

4. Haba peit haba i, ide phar ki sngewthuh, 

Ki ia pei da ka ktien, ka thylliej ruh kajuh, 
Jingryntih ka synshar, salonsar ki kobnguh, 

Ym don mrad ba runar ba ym lab ban pynjuh. 

5. Jang-ly-jangki tynjang, wang-ly-wang ki pawang, 
Ki kynthei ki iap-ang, nang thab-kti ki sbynrang, 
Wat-ly-wat ki baji, la ki bap kumba mang, 

Ki kynthei "A-ni-ni, A-de-de" ki shynrang. 


6. Ki jakor thamula, ki phulit, ki phulia, 

Ia ka por pynbymgia, u paidbah ha shi-ba, 

Laum syep ki pyntuid, kim khein snep kapyrthei, 
Ka mynsiem ruh ka khuid, bad jingim ka palei. 

7. Man ka por ki peit ngor, ki nicwkor ia ka por, 

La ki siang da ka met, ne ki king ha ki kor, 

Da mynsiem ki trei tlip, ka danda kim ju tip, 

Namar blin ki bakla, la khongpong ka nusip. 

8. La dara ki iasher, la dara ki iarong, 

La ha khlaw ne ha shnong, katba miet ki iashong. 

Ban larkam ka jingitn, ia ka por ki khein sbai, 

Ba kin nang ki pynmlien, kim ju thait kim ju btai. 

9. Kum u phud ki ia iaid, ym i don ka khuslai, 

Kum u trup ki trei smat, ym i don ka lyngngai, 

L'u rangbah ki kohnguh, shi kyntien kim ju phai. 

La ka kam ki niewkor bad jingtrei ka janai. 

10 La ia pher ha ka rong, ha ka jaid ha ka sker, 

Kum shi-ing ki iashong, kum shi kur ki iamer, 
ka jingthmu tang kawej kum shipai ha ka thma, 

Ba kin jop ha lympung bad kata khlem bakla. 

1 1 . Kum jingthaw jong u Blei, ki iasuk ki iakmen, 

Ka synshar jingpalei, kum ka juk ha Eden, 

La kamram ki trei ni, katba buh katba sam, 

Kim shu leh tang madei, ne shu trei tang ban nam. 

12. La ka buit la ka sap, ki iai sei la ka bor, 

Khlem shong thait ki minot, ban iai wad man ka por, 
Katno ma ba ki shlur, ne katno ki iai shah, 

Ym lah bna ne mutdur, tang maki hi ki lab. 

13. A, kum ki ban da nud, bah pyrshang la ki sap, 

A, kum ki ban lah bud, ban ym khein ia ka iap, 

Ha lympung ka jingim, ba phin jop dei ban tur, 

Da tip-briew ban pyrshang, ban pynmlien bad ban shlur. 

-: 0 :- 

13.MARWEI 

1 . Marwei marwei, ha ri nongwei, 
Marwei nga dei ban trei, 

Marwei marwei, nga dei ban sah, 
Marwei ha jingkynjah. 

2. Marwei marwei, nga pule kot, 
Marwei nga trei minot, 

Marwei marwei, nga peit nga jngoh, 
Marwei nga thir nga thoh. 

3. Marwei marwei, nga ju mut dur, 
Marwei la kha la kur, 

Marwei marwei, kilok shaei, 

Marwei ma-nga ha-ei. 

4. Marwei marwei, nga iaid nga ieng, 
Marwei sharum shaneng, 

Marwei marwei, ki lok kynmaw, 
Marwei nga ju sngew blaw. 

5 . Marwei marwei, nga khuslai sat, 
Marwei nga jaw ummat, 

Marwei marwei, nga pang nga ud, 
Marwei nga pait dohnud. 

6. Marwei marwei, nga phuh samrkhie, 
Marwei nga sngew babe, 

Marwei marwei, nga tieng nga smiej, 
Marwei nga kynmaw ieit. 

7. Marwei marwei, kasngikamih, 
Marwei ka sngi ka sep, 

Marwei marwei, ki kam nga sdang, 
Marwei ki kam nga dep. 



23 


g. Marwei marwei, ka sngi ka shoh, 
Marwei u bnai u doh, 

Marwei marwei, u slap u ther, 
Marwei ka thab ka Iyer. 

9. Marwei marwei, ki wah nga jam, 
Marwei ki khlaw nga ngam, 

Marwei marwei, ki thiep nga kiew, 
Marwei nga iaid wei-briew. 

1 0. Marwei marwei, jingim ka pher, 
Marwei jingmut ki her, 

Marwei marwei, la bha la sniew, 
Marwei ka rai wei-briew. 

1 1 . Marwei marwei, la khlain la tlot, 
Marwei la bha la jot, 

Marwei marwei, hano phin snoh, 
Marwei mano ban jngoh. 

12. Marwei marwei, jingeh phin shah, 
Marwei phin long rangbah, 

Marwei marwei, phin thew ka dor, 
Marwei la buit la bor. 

1 3 . Marwei marwei, phin kyllon te, 
Marwei phi dei ban khie, 

Marwei marwei, phim long ban kjeh, 
Marwei phim lah jaipdeh. 

14. Marwei ban ieng, phi dei ban nang, 
Ha shlem barhem, jingim ban phrang, 
Lymda marwei phi iaw phi mid, 

la phi, kiwei kumno kin bud. 

-: 0 > 

14. UBREEW UM SNGEWTHUH 

1. Jingjiahapyrthei, 
Mano ban sngcwthuh, 
U tip tang UBlei-- 
Nongthaw U Nongbuh. 

2. Nongthaw u kyrkhu, 

U briew u shu pdiang, 
Nang ioh u nang kwah, 
Um tip ia ka kdang. 

3 . Lynti jong ka doh, 

Ide don kawei- 
Ymdonubadap, 

Ym don uba shlei. 

4. Kynrad u bate 
Bynriew ha pyrthei, 

Bun jait ki jingshem. 
Ban mad ba u dei. 

5. Dohnud jong u briew, 
Ka long kum ka thwei, 
Syrtap ki jingmut, 
Nangne ba u sei. 

6. Nangno sha ki wan, 
Shano ruh ki leit, 

Ym lap ka syrwet, 

Ki kut ha ka ngeit. 

7. Hangne ki shong skum, 
Hangne ki shong kut, 
Ka ding kam lah thang, 
Ka wait kam pynthut. 

8. Ki dei ne ki lait, 

Pyrthei kam lah rai. 

U tip tang U Blei, 
BadUhi Unrai. 

-O- 

15. KA JINGSAHAM 

1 . Tleng-tleng, haba baj e ka new, 
Wei-briew hato phim ju mut ngiew? 
la phi shisien kan new kumjuh, 
Ynda nangne suda ka rah. 

2. Shisien ka sngi ynda leit noh, 

Ki mar jong phi kiwci kin ioh; 
Rot-rot phi trei shaia-iashai, 
Khod-khod phi trei ban ioh kam trai. 

3 . Ka lyngkhason bad ki si ar-kait. 

La thang lyntang ne thang bait-wait, 
Shato-shato halor ka kpep, 
Hangto-hangto hapoh jingtep. 

4. La phi shew-shew la phi shaid-shaid. 
La phi hai-hai katba dang syaid, 

la phi kyninaw ynda ka ktah, 

Ka rngi kan lip, kumta phin jah. 

5. Ki ktien sarong, ki ktien kobpia, 

Ki ktien kren khor, ki ktien thaJa, 
Kumta ki wai, tat wai ka ia, 

Tang kum ka mgai shapoh niamra. 

6. To ai, to sam katba don ei. 

La buit la bor, wat klum marwei, 

Ka hok ka-mai, kan pynkha sut, 

U soh jong ka u bym ju pyut. 

7 . Teng-teng pyrkhat, wat ju sarong, 
la phi, uei ban kylla stong, 

Teng-teng pyrkhat, wat ju sngew sang, 
la phi uei ban kylla thang? 

8. La ing Id jrong sha sum ki kner, 

Shi rta phim shong, shawei phin her, 
Ym shan kyrari, ym shan kyrwoh, 

Ym lah ban khang, ym lah ban bnoh. 

9. Lynti kynsha ba khlem jingkdew, 
Lynter kyman bym lah ban thew. 

Ban ap, ban wer, ym don dustur, 

Ban lam byrta ne ban lum kur. 

1 0. Hanga-manga hangta ka wai, 

Ka mon laitluid hangta ka stai, 

Ka jler ka phlan kim leit-sicw-shuh, 

Ka bein, iaroh ka sah kumjuh. 

11. U dieng-synshar, um don jingmut, 

U dieng-phasi, um lah pynthut, 

La rit la khraw, kumne, ka kut, 

La bieij la stad, ka met kan pyut. 

1 2. Sha Mei -ramcw, shisien kan phai, 

Ka met ba pyut, ka iing-shongwai, 
Satang ka sngar, ka maia Blei, 

Lehse kan poi sha dwar u Blei. 

1 3 . Kumta kan lip ka ding-wad-kput, 
Hangta kan iap ka Sang, Tyrut, 

La bha, la smew, u briew un paw- 
Shisien ka sngi ha Yu Nongthaw. 

-:Or- 

16. KI LOK BA NGA IEIT. 

1 . Haba marwei nga shong wei-briew, 
Bunsien nga kum pyrkhat, 

Shano ki lok ba nga ju ieit, 

Bad nga ban don ryngkat 

2. Shano ki sur ba nga ju bang, 

Ki ktien ba nga ju ieit, 

Ki lok bla khlad ba’m iohi shub, 

Ki wan paw ha jingieit. 

3 . Shaphang jong ki haba pyrkhat, 
Tcng-teng sngew kum sha mgai, 
Namar tang shiphang-sngi ki phuh, 
Mynta baroh la stai. 

4. Ia ki ban iohi shuh ym lah, 

Ban klet pat mh ym lah, 

Namar ha kper ka jingmut te, 

Ki iai im bad ki sah. 

5. Jingim aiu sha kum kane? 

Tang shiphang sngi ka neh, 

Ka por ka iaid, ym lap sngewthuh, 
Shaphrang shaphrang ka beh. 

6. Aiom sngewbha, ki lok baieit, 
Dohnud ki ai jingkmen, 
Jingkynmaw hi, ia ngi ka biang- 
Jingim ban ai jingtngen. 

7. Jingim ryngkat ka jingsngew hi, 

Ka synrap bad ki lok, 

Namar umjer jingieit ki jaw, 

Jingim ban pynsyrtok. 

-: 0 > 



29 


17 . I'LEIRANGO 

1 . Shi-iing kim ia kren shuh, 
Shii-kur kim iakiew shuh, 
Shi-kha kim iatreh sbuh, 

Ba la shet i'Lei-Rango 

2. Shi para ki ia kahait, 

Shi kynuin ki ia bah wait 
Shi jaitki la iatait, 

Ba la shet i'Lei-Rango. 

3. Shi dong kim lah iabeit, 

Shi shnong kim lab iapeit, 
Shi raj kim treh ialeit, 

Ba la shet i'Lei -Rango. 

4. Nyngkong ki iasnoh-kti, 
Hadien sha iing-shari, 
Khatduh sha iing-byndi, . 
Ba la shet i'Lei-Rango. 

5. Mynwei ki pyniap sniang, 
Shen-shen ki lynthaw pliang, 
Iawai, ban peit ruh sang, 

Ba la shet i'Lei-Rango. 

6. Mynnor kat phi ym don, 
Myn-nin ia pha ngan ngon, 
Mynta khun ka dusmon, 

Ba la shet i'Lei-Rango. 

7. Mynshwa ki dih sha lang, 
Shi por ki la kyr-ang, 
Lasyit ban peit rah sang, 
Ba la shet i'Lei-Rango. 

8. Dang sdang, kim bit ialait, 
Suki ki sdang kahait, 
Khatduh ki rnbah wait, 

Ba la shet i 'Lei-Rango 

-: 0 > 

18. U LUM KYNSHA 

1 . Iwci iwei shata ki rah, 

Iwei iwei hangta ki thiah, 

Iwei iwei kumta ki pjah, 

Iwei iwei irat ki jah. 

2. "Iwei iwei la rit ne khraw, 

Iwei iwei la syiem ne mraw, 

Iwei iwei shata kin kut, 

Iwei iwei kumta kin pyut. 

3 . Twei n*i wei synsbar ka Ther*, 

Twei l’iwei shajuh kin her, 

Hangne ia ki, long syiem ka 'Sang', 
Hangta baroh kin long kur iang. 

4. Hangta harud'nong Lum-kynsha, 
Kynthei ki iam ki sur sawa, 

Ki jer, ki nam ki pait dohnud, 

Ki lok bla leit, shano kin bud. 

5. Hangta ba Lum-kynsha marwei, 

Ki unimat ksiar ki jaw ki shlei, 

Hangne ki thiah, kin khie shawei, 

Kum jingiohthiah, phin phytla lei. 

6. Kumta wei-briew nga shong nga ngiew, 
Jingim thala tang kum syrngiew, 

Tang kumne mo jingim ka kut, 

Ne da kumwei ka don jingmut? 

7. Katba hangne ngi shong basa, 

Ban bein, iaroh, ka don ka rna, 
Namar balei, ki ong hana- 

U briew bunsien u shait kylla. 

8. Dei tang hangta ka rai khatduh, 
Jingkren ruh te kim don dor shuh, 
Pylla jingim kam kylla shuh, 
Hangta ym tam ym duoa shuh. 

9 . Dei tang hangta ha Lum-kynsha, 
Kynja ba thiab kim khie ruma, 
Nongshun ne lok, lang hangta thiah, 
La wai ka thma, la mar syndah. 

-: 0 > 

19.MARWEIUDIENGHAKHLAW 

1. U diengbah tang marwei, u ieng uba iaw, 

Marwei u ieng rangbah ban pynshngain ia ka kb law 
Hapdeng kajingkynjah, ah katno u sngew blaw 
La synran tang ki dieng-lung, la khuid lut kiba iaw. 

2 Ka khlaw ka lyngkhuit, ka Mariang ka la dkhaw, 

Ba jainkup bajynsur bad ki jainsop la law, 

Ki juk ki la leit nob bad ki por ki la pher 
Ki ktah ia ka jingim wat jong Id sim kiba her. 

3. Ka Iyer ka bch pa-swut bad synreit u lap-praw 
Ki sloit ia ki sla-siej, ki syllad ia ki sla-iaw 

U Diengbah u suh-jer, u puson katno slem- 
Ba un shah ia u thah, ba un mad ka pyrem. 

4. Dang samla khlem pyrwa, u san, u suh sha bneng. 

La ka khor la ka khriam, saw-sa-moi u kieng, u deng, 

La sngi ne Iyer um sngewpher, la hap ior ne hap thah. 

Da ki phew-lyiur-phew-tlang, synnia-sngi kynjai u shah. 

5. Ki sim ki doh laiphew-sker, ia ki u shar u kah 

Ba kin rieh-tngen, kin pynngad, la kyr-ang ne dait-thah, 

Ka bneng ka phngain, pyrthei ka shngain, ki kur ruh de ki bun 
Ki lok ki jor ki rop ki sop, na kylleng lun-pyllun. 

6. I-rat katba por ka nangiaid, lok baiaw la nang tlor la nang jab, 

Bad ki tnat-lung la ki sei-sla, jingkylla aiom, kim lah shah, 

Te ki sim ba ju swait man ka por, mynta pat ki la her na pajih, 

Na u Dieng ki la kiar, ki la jngai, bad shawei ki la sdang ba kin krih. 

7. Ha pyrthei ingbasa ba kynjah, ban sah marwei hangne ei ba kwah, 
Ynda lut ki paila ka dohnud bad Ip lok baieit thoin ki la jah, 

Tang ki um^mat ki lang bad ki sah, tang ki um-matki shlei bad ki jaw* 
Ia Id sngi bad ki por kiba kmen kiba phuh ha ka kper-jingkynmaw. 

8 To jingim ka kylia man ka por, bad ka sngi na ka sngi ruh ka p 1 ,^ 
Kiba rim ki nang stait ki nang sep, ba thymmai ki wan mill ki v. a , rr 
Te kaei ban sa long ban sa jia, bad kaeipat ban duh ban sa jab 
U (ip tang U Trai Uba thaw, bad jiwnom ka synshar kan iai ; j 

9. Ym donkazn ban da dain, ym donkam ban da rat, 

Ynda tlned ki la dkut, Diengbah ruh shen un pa( 
la k j lok na hyndai ba Manang la tyngkai 
Pvnban tang shiphang sngi, na tyrnai la khyniai. 

10. Khlcm ka pap kbleni ka sang, balei teki saja 
Tang namar ba ka pdok jong u khwan kan pura 
Te u Dieng tang morwci, um lah ieng larad-bah 
Khlem ki lok ki ban shan, ki ban ker ban kyrshah. 

20. WAT SARONG 


1 . Wat sarong wat sarong, hangne ha pyrtltei, 

Nam.tr tang shiphang-sngi, phin hap jngi pat shawci. 
Ka bor la phi khlain, katno por eh kan neli, 

Ka ding la ka klang , jiwnom em, kain iali melt. 


2 Wat sarong wat sarong, la i-shngain ka pyrthei 
Maphi ki thei-bha-btiew bad ka dur pun-blei, 
Jmgbhabriew tang ua snieh, itynnat shiphang sngi, 
Tang wai la ka samoi, ka la ran ka la sit. 


3 . Wat sarong wat sngewjanai hangne ha pyrthei 
Wat phi ki khun-riew-spah, wat phi kiba shlei; 

Ka tyngka ka thung sner, ka pyiar la ki thapniang 
Ka wan dem tang jyn-jang, bad shawei pat ka siang. 

4. Wat sarong wat sngew-lah-duh, hangne ha pyrthei, 
Maphi kiba donbor ban synshar ia kiwei, 

Ka bor bad ka burom kumjuh ruh ki hima, 

Ki mih bad ki jah, la ka por la ka ia. 

5 . Wat sarong wat sarong maphi ki samla 
Ka bor la phi pur a, phin ym lah samla rta 
La buit la bor sei, iarap, sam ia kiwei, 

Jingim iai sah pyrto, hakhmat u briew bad U Blei. 


-: 0 :- 

21. KYNSAN U KHLAD NOH 

1 . Mynstep ki ia shongkai, ki iathuh-khana lyngngai, 

La ka rkhie ka biria, la ka danda sadhai 

Kyndit prem-miet ki wan shem, ba u lok um don shuh, 
Mynsngi u la khlad noh, u la khlad noh jynduh. 

2. Ha sha-iong ha ka lyngngoh, ia kiba bun u la buh, 

B ’u la jam sha ka Muluk, ba um lah wan phai shuh, 
Shi-kyntien ruh, um shym kren, um ai-dakban khublei, 
Por, kynthet kum u nongtuh, b'un ieh bak ka pyrthei. 

3. Shano ma ki la leit noh, nga ju kylli wei-briew, 

Ha jingtep, sha kin thiah sah, ne shisien yn sa kyrsiew 
Sha pyrthei kin ym wan phai, tang jingngeh ka pynskhem- 
Ba ka Aiom kan sa poi, sa shisien pat ban iashem. 

4. Katba dang sah ei shi por, ha ka Ruh-shong-bynda 
Kat bym pat poi la ka sngi, ka mynsiem ka lyng-a 
Ka jingleit ka la thikna, la ka ia; ym lah bna, 

Kiei sha ki ban sa bud, kiei pat ban lam shuwa. 

5. Ha pyrthei ing-shong-ba-sa, dohnud bunsien ka pisa, 

Kam ki shlei, ki iai-syrtap, pynban Por kam ap satia. 

La jingmut ka snar ka iaw, mynsiem pat ka iai kyndeh- 
Namar jingleit ka pynkhreh, man ka sngi, ka peh ka beh. 

6. Ka pyrthei, haba mutdur, sngew long sriem ia ki koidi, 

Ba la set ha ka a-long, kiba ap la ka sngi- 

Ba jingiap un sa wan rong, ynda dei la ka pali, 

Sah Mu-luk bym-pat-ju-tip, sha ka Ri bym-pat-iohi. 



7. Ka jing-im kaba pdhylla, ka jing-im kaba ma-ian, 

Por ka iaid khlem salia, ei ban leit ne ei ban wan, 

Ha ka lyng-ngoh, ngi jympa, ha ka phohsniew ngi ia san 
Tang Jingngeit bad Jingkyrraen, ar ki thap-niang ki ban shan. 

8. Ha ka them jong ki um-mat, ha ka pyntha jingphohsniew 
Jingmutdur laiphew rukom, ki wan shat kum ki syrngiew 
Bad mynsiem la sngew-shynrang don ki khep ba kem ka ngiew- 
Namar khlem ka borNongthaw, kam lah jop iabor jingsniew. 



22. KA MON BA KORDOR 


Ha pyrthei sngi ko lok, katba ngi, ngi dang im 
Ban trei bad ban trei ngi dei, 

Ki jingeh, jingpy nwit, ngin ym shah ba kin khang, 
Shaphrang bad shaphrang ngin tur. 

Chorus : Ko Mon badonbor, ko Mon ba-kordor 
Ha pha ym ju don ki jingeh 
Da pha ai ngin trei, da pha ai ngin jop 
Tad da wai ki jingialch. 

Ha ]ynu jong ka hok, ka akor had burom 
Shaphrang bad shaphrang ngin jam 
Jing-al-hia, jingbuhteng, jingsheptieng har rukom 
Da mynsiem-shynrang ngin thorn. 

23. HA JING-JAR-JAR JONG KA MIET 

1 . Hapdeng ka jing-jar-jar ka miet ba dum bnai, 
Pyrthei ka iong synnia bymdon ka jingshai, 

Ki sur ki wan sawa, sur-ieit ba-sngcw-thiang 
Jingtem kiba shoh-tar, jingrwai kiba bang. 

2. Jingbsiat jong ki sai-tem, nga iohsngcw kyndiang 
Jingring ia ki kyr-yiah, ki sur kiba syiang, 

Ki sur kiba pynrhem, ki sur ba pynkmen 
Jingjrem-met ki syrpud, dohnud lwait, ki pyningen. 

3. Jingshai jong ka sharak, ka shat na pong-shai 
Jingdum ba ka ialeh, ban shop noh sha jngai, 
Duriaw-um-mat-khuslai, hato sngew khamrngat- 
'Ba kjat-sngi ka jingrwai, ha ka ki wan shat. 

4. Mano bym kwah phum-phum ha kshaid ka jingrwai, 
Ban khuid na ki pura-pum ka dohnud baswai, 

Ki sur kiba pyng-ngad ki myllung bastad, 

La slem ki la sawa, pynban kim ju blad. 

5. Kadurlangamioh-i,kasurtekathiang 
Pyn-um hin ia mynsiem bad doh-nud ba sliang, 

Ki sur kiba kynsai, nongrwai, ngim tip shuh 
Jar-jar ki iai sawa, khubor ki iathuh. 

6. Sur-kyn-ud ba jem-jai, ha jingmut wan her 
Na ki juk bad ki por ki sngi kiba pher 

Ki kaitor b'la leit noh, sur jopg ki, iai her 
Ki suh-sieng lapongnai ha jingbeh ka Iyer. 

-: 0 :- 

24. WAT BUH-TENG 

1 . Wat buh-teng wat buh-teng, ba phin leh kam babha. 
La jingshai i barit, wat ju pep pynthaba; 

Ha pyrthei kaba dum, kaba shlei jingialeh. 

La i prew wat tyng-kai, katba lah ai ban tbeb. 

2. Wat buh-teng wat buh-teng, wat shaniah ka Lawei 
Namar Por kam ju ap wat ki plan ki riew-blei, 

Kam babha ba phi thmu, ai kan sdang na rympei, 
Ter-shi-ter kan nang pur sha tyngkong ka pyrthei. 

3. Kam babha ba phi leh la ha dum ne ha shai 
La ka ia la ka por, la u soh kin sa ai, 

La la slem ki la jah, la sha jngai ki la her 
Por kan poi kin suh-sieng, ynda iw ki umjer. 

4. Kam babha ba la leh, la pyrthei ka la klet, 

Jingkyrkhu ki wan tuid na ka tlong na lyndet. 

La kordit, la jynjar, laum-mat teng-teng jaw 
Da lei-lei kim sep-ei, Nong un ai Trai-ba-thaw. 

5. Kam babha khlem buh-teng, khlem tyngkai sei la bor, 
Da jingieit da jingsbun, khlem man thait man ka por 
Wan lanot, wan soh-sat, shaphrang iaid khlem babe 
La kum let, wat kynran, por phin ioh phuh sam-rkhie. 


-: 0 :- 

25. WAT KYLLI WAT KYLLI 

1. Sha-ei mo, sha-d mo, Id la leit noh ma ki, 

Ba ym lab ban iashem, ban iohi shuh ia ki. 

Wat kylli wat kylli, ki la leit, la leit noh, 
Lakaporlakaia, lakajongkalynti. 

2. lb shano mo ki leit, tad lano kin wan phai 

Ne don d-d ba khang, ba kim ah phai dien-trai, 

Wat kylli wat kylli, ka jingleit kaba jngai, 

Wei shisien ba la jam, ym ju don ba dang phai. 

3. Don aiu mo shata, ba jynduh ki ldt wad, 

Don aiu eh hangta, ha pyrthei kim ju mad, 

Wat kylli wat kylli, ei kin wad, ei kin mad 
Sha lynti kin sa lap jingmaian bad jingstad. 

4. Hato jlan eh ka lynti, bad ka jingleit ka jngai, 

Ne ka kut noh ka por, ba kim lap shuh ban phai, 

Wat kylli wat kylli, katno jlan, katno jngai, 

Namar dustur ka lynti, la seng hi tang d'u Trai. 

5. Kadkattaka lynti, bad sha-ei mo ka lam, 

Ba paitbah bun byllien, shata ter-ter ki jam, 

Wat kylli wat kylli, shibit shen phin iasnoh 
Bad ki lok ba la leit, Iem bad ki phin kyrwoh. 

6. Ka mut aiu kata la lynti, bad ud shaba thaw, 

Hato la buh hi da u Nongbuh bad la thaw d'uNongthaw, 
Wit kylli wat kylli, trei, minot bad sharai 
Lausoh phin idi khdt, un sa ai u Nong-ai. 



42 


7. Don aiu kaba bang, kaba khring, don kaei ba pynbrai 

Ba kyrwoh ka jingidt kim ldt dew, hangta ki troin ki stai, 
Wat kylli wat kylli, la lynti ka khyllah 
Shadien kam treh ai-dak, ne ban pasiaw ym lah. 

8. Balei ba la buhrieh na jingstad jingshemphang u bynriew, 
Hato dei ka Ri kaba shisha, ne ka Rngai jingphohsniew, 
Wat kylli, ym don thylliej ban batai 

Kumba mang u Nongthaw, Nongthaw hi un pynshai. 

9. Don jingkieng ba pun ha ka lynd - ka lhuh bad ka lyngngoh, 
Ne, ha suin ka sdien shi lynter bad ka per tang kum u lyoh 
Wat kylli wat kylli, ka miet ka dum, kan wai - 

I.yngba u lyoh ba-iong, kan sa pei ka step phyrnai. 

10. Wat leit babe shuh ia ka Mynnor, Lawei ruh wat shaniah, 
Ha ka Mynta trei - katba shah por, ap, ryngkat jingiaishah. 
Wat kylli, sdang ban trei, pyrshang la buit la bor 

"Khie joit na ba-iohthiah, nang, siewspah ia ka por." 

-: 0 :- 

26.PHERAIU 

1. Pher aiu la ka bneng ka pyrhut, la ka Iyer ka paswut, 

La u phria u sympat u kynther, bad u slap u kawut, 

Haba ha la ing, nga tip ka ap, ka ding kaba rhem, 

Kaba lah ban pynsyaid bad pynjem na jinglwait bad jingjrem. 

2. Pher aiu la ka khriat la khynniuh, bad ka met ruh la jhieh 
La pyrthat u pa-tied, u kyrhuh, la thaba ka leiiieh, 

Haba shen tang shu poi ha la skum, tang shu bsuh ha la trep 
Ngan sa lait na jingjhieh, bad ngan pli-la ki jain la ki nep. 

3. Pher aiu la jingkit ka ban khia, la ka met, la shoh-dkhan 

U ryndang ruh la noh, la kynriang, shi-ryn-icng sngewthyllan, 
Haba um-syaid ha trep la pyn-ap, ban pyn-sum ban pyn-sait 
Ban jyllud na shynrong ha sla-kjat ban jah jingdiait- jinglwait. 

4. Pher aiu la iaid lyngba ki khlaw, kiba ma, ba-kynjah 
Bad har rukom jingriew-sawa, ban batai lut, ym lah 
Haba tip ba kita, kin sa jah, ynda poi sha la shnong- 

Sa shisien, jingsawa ba pynshngain, yn sa sngew, yn sa long. 

5. Pher aiu, la lyoh, ka Sngi ka kah, bad ki khlur kim phymai 
La ka miet ka dum ka iong-syn-nia, u Bnai um ai jingshai 
Haba kyndiang nga shynna na jngai; ia jingshai na pongshai 
Kum ka dak ka jingim jingkyrmen na la tnum na tyndai. 

6. Pher aiu la lynti ka btuit, bad jingjam ki tyrsiang, 

La jingphler kiladap na jing-ur, la ka met ka syllang, 

Haba don ki kti Id ban pyn-jem, ki ban sop ban sympain 
Ba jingmong^jinglangsnam kin sa jah-ki thied ki jaw kin khlain. 



7. Pher aiu la rhem la jam ka thma, la rynjain la mynsaw, 

Na ki sum kiba dung kiba ksam, bad ka snam ka la jaw, 

Haba jingmut jingpyrkhat ka jwat, badka jingngeit ka skhem, 
Haba mynsiem ka khuid ka tyrsem bad ka dohnud ka rhem. 

8. Pher aiu la dei jam iakiwah, bad prong ia id btap 

La sawdong kerjingma bad jingiap-ka swait, ka ap ka thap. 
Haba don ki lok kiba shaniah, kiba kloi ban iarap, 

Haba don kiba kloi ban sngewiem, la ha im ne ha iap. 

9. Pher aiu la bunjait ki er-iong, ki wan shoh ha pyrthei- 
Iajing-im la pynkhih la kynting jing-at-phyllung ba shlei, 
Haba tip ynda poi sha shiliang, ap ka Ri ba phymai 

Ba jing-ud, ne khuslai, ne jingiam, hangta phar ki la wai. 

10. Pher aiu sawdong kylleng pyrthei, nga la jah nga la jngai 
Bad ki snem kiba bun ki iaid, ba ngam lah ban wan phai 
Haba lok kiba idd ki kynraaw, ki iaisliang ki iaithrang 
Ban syrdoh ban kyrwoh ia ki ksai ka jingieid mar kylliang. 

1 1 . Pher aiu sha-ei ma ba ngan don, ne sha-ei ban sa her- 
Ynda wai la ka por ka samoi, ynda khylliap la ki sner 
Kat ka lynti ba la bud la jam- ka bakut kan ialam 
Sha ka Ri ka jingsuk bajanai, ne ka Ri ka jingiam. 

27. KA INGKI'A' 

1 . Kohep shakyllia, how sngap ngan pyrshang khana 
Tang kat ban bang biria, bad tang sah iathuhkhana, 

Katto-katne mynta, shaphang ka Ing jong ki 'A' 

2. Kat ban ong ban da tip paka, ym sngew shlan sngew nud satia, 
Namar, la slem bah ka la iaid ka khana 

Lyngba bun ki pateng bad ki Longshwa 

Wut-wet, ngut-nget tang katba lah kynmaw ei malu-mala, 

Yn pyrshang pur yn pyrshang parom tang ban sah iathuhkhana. 

j. Hyndai eh, I Pa-hep I ong hana lada ngam bakla, 

Ngi ia krih shaphang Uaka Khat-saw-phra 
La katno slem ka por, ym lah tip shuh, ym lah bna 
Tang bun tylli ki snem ki la tyllun- kumta ka iaid ka khana 
Lyngba ka suk-pyrthei bad ka thma- 

Ki Rangkieng-wait-kiengstieh naduh ki sngi u Syiem Laitlyngka. 

4. Hapdeng ba ialeh-thma bun ki Syiem ki Patsha 
Ki shnong ki kynther, ki khynniuh ki hima, 

Ha jingklang ding jong ka thma, bun ba phet-wir phet ruma, 

Shi kynhun ka leit poi shaduh khap Ilaka Sohra. 

5. Hangtahakaphetthma, IMeibadlPa- 

Ki la iakynduh ryngkhat khlem ia ithuh-ithaw naduh mynshwa 
Ki ksai jingieit ki sdang syrdoh naduh mynkata 
Haduh-hadien ba suk thma, kine ar Id sa iapoi-kha. 

6. Sha la shnong sha la muluk, ban leit phai Id la salia 
Kumta ki sdang noh ka shong-rep ha pynnoh khap-Iharia, . 

Ka Sain-nar, ka ri-laha, ar ki kpait-trei ba ki la mlien bha- 
Matti ki Longshwa ki bteng- ki leit shalan shaduh hat Panduwa. 

7. Ter-ter kumta ka nang pur, ka nang par ka khana 
Lyngba jingtuid jong ka por na ki khanatang jong I Pa 
Phrang- sngi, dei ma nga bad I jer hi I Pa- 

Ba un da man Rangbah-rangsan da u 'Lur Mangkara'. 

8. Sa kawei pat ka mang ban sah-kynmaw tyndi-tynda 
Namar thymmd ka dei na phang Ilaka Khat-saw-phra 
Kumta kum ban tei-mot la ka it lajca hima 

la ki kyrteng khun, haba jer, Id pynwai ha u 'A' 

9. Shuh-shuh ka sawa ka khana, ba hyndai ki kham sngewbha, 
Ban pynkop ban pynsriem la ki kur la ki kha- 

Ba kin mer kin san, kin roi kin pa- 
Sriem, kumba long ka Jri bad ka Kya. 

10. Kumta lin phar ki jer ia baroh shi para 

U Shira, u Mana, u Kura, u Pura, u Dara, u Raja- 
Ryntih lang haduh hynniew-tang da ki Rang suda, 

Pynban ha bym khmih-lynti satia, artat sa ban wai ka aiom-kha 


11. Khatduh, ia I ’Duh', Ikha,badkijeriaiIRupa. 

Ki jer ki da niew tang-ba kan teh-song-lang shipara 
Kumba long ki Longshwa ban sumar ia ka ksiar ka rupa. 
Ban ri ban kdup ban roi ban pa la ka jait la ka kynja. 

12. Pynban ha pyrthei-sngi ha ka ruh-shong-bynda, 

Ki khyllah-sngi ki jingjia, Id tyllep, ki shoh Id sher ia ka Ing 
jong ki 'A', 

Ym lah khang, ym lah kiar, ym lah pei-phang, ym lah bna 
Kat kiba dei hi ban jia, kumta keia Id wan jia. 

13. At ngutlripara, haba leit ialehthma 

Khlem jingbna shuh ia ki, khlem da wan phai kylla, 

U Kura uba pli hakapor ldt beh khla, 

Niat, u shah rong, khlem lap syrwet satia. 

14. U Dara uiapba leit kha-i sha Sor bah Khar-kata 
U leit bud ia u Ni Ha, uba kha-i laha 

U Pura u khyllem ha ka Iapthem ha phang Tharia 
U Raja pat u liem ha ka por leit ring Mawbynna. 

13. Kujnta kumba beh ka Iyer, hapdeng khyndiat por khyndiat ia 
Lajan lut ki rang na ka Ing jong ki 'A' 

Shipor ia sah myllen i duh bad nga, pynban 
I ioh lyngkhuh naba leit-bri, bad khlad noh kha-ma-kha. 

16. Ynda la khlad noh ki para, I Mei I Pa- 

Kim mon shuh ban dang sah slem ha Pyrthei-Ingbasa 
Arsut ki la nang hiar, la kem swai sa I Pa, 

La sah khlaw bun ki bri, la sah shrah ki lyngkha. 

17. Kumba long lem ka juk naduh ki Longshwa ki Manshwa 
I Pa ruh janai, I la da btah lupa ia nga, 

Ba ma I khatduh in leit ryngkat sha ka maw- 

Ki Longshwa ki Manshwa, bad ryngkat bad ki ban shong thait 

lang shata. 

18. Ynda la sah syllai khatduh sa tang I Mei bad nga. 

Ngi la kdat noh la ka lynti, na ba ngeit ki Longshwa 
Shi-por jingim ka palei, ki wan doh ruh ki sngi kiba bha, 

Ki neh haduh ba khlad I Mei, bad i ieh marwei ia nga. 

1 9. Marwri-marwei haba nga shong, nga jti pyrkbat wei-briew 
Hato ka jingim ka long mo shisha tang kum ka symgiew, 
Marwei-marwei ngapuson, nga mutdurwei-briew 

Hato ka jingim ka long sryiem tang kum ka jingphohsniew? 

20. Ynda la lut j)har kikyrwoh ka jingieit ba nylla 
Marwei ei ban kwah shong ha Ri khlawba kynsha 
Miet sngi, rtgaju nam, nga ju iam, ngajuud- 

Ha l'u Nongthaw b'un wan shaw bad la Id baieit ba ngan bud. 

21. Kumta ki snem ki nang tyllun, ka bun ruh ka rta 
Haduh ban da ki iapom u dak phra bad u phra 
Hangta ha jingramia, ka mynsiem ruh ka la lynga 

Ka la poi khatduh ka ia, ban iakhublei bad la ka Ing-basa. 

22. Nga ruh shata nga la khreh marwei ban jam- 

Sha ka Ri bad ka Pyrthei bym tip, shata ngan sa kam. 

Ngan sa jam ia ki um-bah ngan sa jngi sha ki thwei 
Sha ki thwei kiba jylliew u Thawlang ka Iawbei. 

23. Tang kawei nga thikna, ynda la sep ka sngi jingim jong nga 
Ia ka met kin sa pynthiah halor u Lum-kynsha 

Lang tang bad i Mei, ngin iathiah lang hangta 
Ba Dewbyrtha' kan leit phai pat sha la ka 'Dewbyrtha'. 

24. Kin buh jingkynmaw, la kim thung Mawbynna 
Hangne khatduh u thiah na ka Ing jong ki 'A' 

La ha Pyrthei-sngi, kim shong-duh- 

Kin sa iashem lang pat hangta. 



si. 

No. 

Kyrteng ki myllung 

Kapor 

Jakabalathoh 

1 . 

Shi jur-shi-sur 

Lber 3, 1964 

Tezpur 

2. 

Ki briew ba phylla 

Nailur 1961 

Gauhati 

3. 

Ka Mynnor u tymmen 

Naiwieng 22, 1967 

Shillong 

4. 

Ki new shisha 

Naitung 27,1966 

Aijal 

5. 

Ka jingiap u Tang Nga 

Lber 27,1963 

Shillong 

6. 

Kajakabadkapor 

Nailar 8, 1965 

Tezpur 

7. 

Kajubanba lakblei 

Jylliew 25,1960 

Mawkyrwat 

8. 

Ka burom ia uba iap 

Kyllalyngkot 1,1962 Sohra 

9. 

I tapmoh tong jngum 

Nailar 16,1967 

Shillong 

10. 

Ban long rangbah 

Kyllalyngkot 15.1955 Shillong 

11. 

Ka kylla 

Rymphang 27, 1967 Shillong 

12. 

Ka Sarkos 

Jylliew 9, 1967 

Tezpur 

13. 

Marwei 

Nailar 19, 1966 

Kolasib 

14. 

U briew um sngewthuh 

Rymphang 4, 1962 

Nongstoin 

15. 

Kajingsaham 

Jymmang 6, 1967 

Shillong 

16. 

Ki lok ba nga ieit 

Nailar 12, 1965 

Tezpur 

17. 

1' Lei-Rango 

Jymmang 15, 1967 

Shillong 



18. 

U Lum kynsba 

Nailar 25, 1967 

Shillong 

19. 

Marwei a dieng ba khlaw 

Kyllalyngkot 3, 1985 Ha lynd sha 




Sobra (Tbain 
Mylliem) 

20. 

Wat Sarong 

Nailur 6, 1966 

Aizwal 




Mission Veng 
Nohsngithiang 



ling I Bah Rosto Diengdoh 

21. 

Kynsanukhladnoh 

Rymphang 2, 1974 Tbra 

22. 

Ka mon ba koidor 

Kyllalyngkot 13, 
1952 

Jorhat 

23. 

Hajing-jar-jarjong 




kamiet 

Jymmang 26, 1965 Shillong 

24. 

Watbuh-teng 

Hausnem 1996 

Shillong 

25. 

Watkylli, watkylli 

Iaiong 25,1974 

Tura 

26. 

Pheraiu 

Hausnem 1996 

Shillong 

27. 

Ka Ing ki 'A' 

Ha shuwa ka 1 957 Shillong 






